
Rôl a Chyfrifoldeb y Tiwtor Personol/Blwyddyn

Mae rôl y tiwtor personol neu’r tiwtor blwyddyn yn cynnwys:

· Cefnogi datblygiad personol a phroffesiynol y myfyriwr, yn ogystal â datblygiad academaidd;
· Gweithio mewn partneriaeth gyda’r myfyriwr;
· Bod yn gyfrwng ychwanegol o gyfathrebu mewnol;
· Cydgysylltu, yn ôl yr angen, gyda staff eraill sydd yn cefnogi’r myfyriwr;
· Darparu cyfrwng arall fel y gall myfyrwyr darparu adborth a chodi ymholiadau.  

Gellir priodoli llwyddiant y system tiwtoriaid personol neu diwtoriaid blwyddyn yn y Brifysgol i raddau helaeth i’r berthynas anffurfiol rhagorol sy’n bodoli rhwng staff a myfyrwyr yn ogystal ag ymrwymiad y staff i les y myfyrwyr.  Mae’r cod ymarfer ar gyfer tiwtoriaid personol neu blwyddyn yn adlewyrchu’r ethos cefnogol hwn.

Tiwtor Personol neu Blwyddyn – Côd Ymarfer

Gofynnir i diwtoriaid personol neu diwtoriaid blwyddyn:

· Trin pob myfyriwr gyda pharch;
· Trin pob myfyriwr fel unigolyn sydd ag anghenion a dyheadau unigryw;
· Parchu cyfrinachedd;
· Bod yn rhagweithiol ac yn adweithiol er mwyn gwrthsefyll gwahaniaethu, aflonyddu neu bwlio o unrhyw fath;
· Bod yn ymwybodol o egwyddorion cydraddoldeb ac amrywiaeth;
· Gweithredu fel mentor a chefnogwr i fyfyrwyr tiwtoraidd.  

Hawliau’r Tiwtor Personol neu Blwyddyn 
 
Mae hawl gan Diwtor Personol neu Blwyddyn ddisgwyl y bydd y Brifysgol:

· Yn rhoi blaenoriaeth uchel i rôl tiwtora personol/blwyddyn;
· Yn sicrhau bod cymorth a chefnogaeth arbenigol ar gael trwy Gwasanaethau Myfyrwyr ar gyfer ymdrin â materion arbennig;
· Yn darparu cyflwyniad i’r rôl ar gyfer pob Tiwtor Personol/Blwyddyn newydd;
· Yn cynnig cyfleoedd datblygiad staff priodol.

Hawliau’r Myfyriwr

Mae hawl gan fyfyriwr ddisgwyl y bydd ei Diwtor/Thiwtor Personol neu Blwyddyn:

· Yn gweithio gyda’r myfyriwr er budd mwyaf y myfyriwr;
· Yn trin pob myfyriwr fel unigolyn sydd ag anghenion a dyheadau unigryw;
· Yn parchu hawl y myfyriwr i gyfrinachedd;
· Yn hyrwyddo twf a datblygiad personol pob myfyriwr;
· Yn cynnig gwybodaeth, cyngor ac arweiniad diduedd ar unrhyw faterion sy’n effeithio ar fywyd y myfyriwr yn y Brifysgol, gan eu cyfeirio lle bo angen at unigolion eraill, e.e. Cwnselwyr y Brifysgol, Gwasanaethau Myfyrwyr;
· Cydgysylltu gyda Gwasanaethau Myfyrwyr i drefnu cefnogaeth ar gyfer unrhyw anghenion dysgu a nodwyd;
· Adolygu effeithiolrwydd y trefniadau Tiwtorial Personol/Blwyddyn, a rhoi cyfle i’r myfyriwr roi sylwadau ar ansawdd y gwasanaeth a ddarperir;
· Sicrhau ei fod ef/ei bod hi ar gael ar amseroedd dynodedig ar gyfer ymgynghoriad.

